Mikko Koskinen

**Mikko Koskinen** (* 18. júl 1988, Vantaa, Fínsko) je fínsky bývalý profesionálny hokejový brankár. Preslávil sa najmä svojim pôsobením v Edmontone Oilers v National Hockey League. V roku 2015 bol vyhlásený za najlepšieho brankára KHL a v roku 2016 za najlepšieho brankára Majstrovstiev sveta.

## Kariéra
Mikko Koskinen vyrastal v organizácii klubu Kiekko-Espoo, kde strávil svoju juniorskú kariéru a začiatok seniorskej. Už vo svojej prve profesionálnej sezóne sa výrazne presadil, keď Espoo doviedol do finále a získal striebornú medailu. Stal sa jednotkou v najvyššej fínskej súťaži Liiga už v 19 rokoch.

Do NHL bol draftovaný klubom New York Islanders v 2 kole (celkovo ako 31.) v roku 2009 a okamžite mu bol ponúknutý trojročný nováčikovský kontrakt. Už od nasledujúcej sezóny 2009/10 pôsobil v zámorí, keď nastupoval za Bridgeport Sound Tigers v AHL.
vľavo|náhľad|Koskinen v drese Kelevan Pallo
V NHL debutoval 8. februára 2011, keď zaskakoval v zápase proti Torontu Maple Leafs Kevina Poulina, ktorý sa zranil pri rozcvičke. Koskinen chytil 21 striel z 26 a Islaners zápas prehrali 3:5. V sezóne 2010/11 odchytal za Islanders ešte tri zápasy, z ktorých dva vyhral. Koskinen sa však počas svojej nováčikovskej zmluvy potýkal so zraneniami a nedostatočnými výkonmi, čo viedlo k rozhodnutiu vedenia Islanders s ním nepredĺžiť kontrakt. Už počas sezóny 2011/12 sa tak z Bridgeportu vracia späť do Liigy.

Po úspešnom pôsobení v tíme Kalevan Pallo podpísal Koskinen zmluvu s tímom Sibir Novosibirsk hrajúcim v KHL. V ruskej najvyššej lige zažil zlaté obdobie, keď počas pôsobenia v Novosibirsku, a následne v SKA Petrohrade, získal dvakrát Gagarinov pohár (2015, 2017) a bol menovaný za najlepšieho brankára ligy (2015).

V máji 2018 dostal jednoročný kontrakt od Edmontonu Oilers a rozhodol sa pre návrat do NHL. V organizácii pôsobil v rokoch 20182022. V prvej sezóne 2018/19 z pozície jednotky dokonca vytlačil Cama Talbota a podpísal trojročnú zmluvu. Jej trvanie strávil v tandeme s kanadským veteránom Mikom Smithom. Výkonnostne sa však Koskinen trápil a pripisoval si zväčša priemerné čísla. Za Oilers odchytal 164 zápasov, z ktorých vyhral 85, inkasoval 2,98 gólu na zápas a udržal 90,7% úspešnosť zákrokov. V lete 2022 sa s ním Oilers nerozhodli zmluvu predĺžiť a Koskinen sa vrátil do Európy.

Posledné dve sezóny kariéry strávil v najvyššej švajčiarskej súťaži National League v klube HC Lugano. Profesionálnu hokejovú kariéru ukončil v roku 2024 vo veku 35 rokov.

## Reprezentačná kariéra

Mikko Koskinen reprezentoval Fínsko na dvoch Majstrovstvách sveta, kde získal dve strieborné medaily (2014, 2016). Na šampionáte v roku 2016 bol vyhlásený za najlepšieho brankára turnaju a menovaný do All-Star tímu. Predstavil sa aj na Zimných olympijských hrách 2018 a na Svetovom pohári 2016.

## Štatistiky v NHL

## História zmlúv v NHL

:ročná výška platu zarátaná do platového stropu na úrovni NHL
:jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

## Referencie

## Iné projekty

Kategória:Fínski hokejisti
Kategória:Fínski hokejoví brankári
Kategória:Brankári New York Islanders
Kategória:Brankári Edmonton Oilers
Kategória:Hráči Bridgeport Sound Tigers
Kategória:Hráči Espoo Blues
Kategória:Hráči KalPa Kuopio
Kategória:Hráči SKA Petrohrad
Kategória:Hráči Sibir Novosibirsk
Kategória:Hokejisti draftovaní klubom New York Islanders
Kategória:Účastníci MS v hokeji 2014
Kategória:Účastníci MS v hokeji 2016
Kategória:Hokejisti na Zimných olympijských hrách 2018